2021. október 15-én, pénteken

este 8 órakor a Díszteremben

Prószéky Gábor

programozó matematikus, nyelvész tart előadást

Emberi nyelvek feldolgozása a mesterséges intelligencia eszközeivel

címmel.

Úgy tűnik, az utóbbi években egy technikai áttörés megváltoztatta az emberi nyelvek számítógépes leírásáról kialakult képet. Valóban így van ez, vagy csak olyan eszközöket használunk, amelyeknek nagyon bonyolult leírni a pontos működését? Hogy jobban megérthessük a problémát, áttekintjük a konkrét szövegek elemzésén alapuló modern közelítés, a *korpusznyelvészet* alapelveit. Áttekintjük a – ma szinte mindenhol mesterséges intelligenciának nevezett – gépi tanulásos módszereknek és az utóbbi időkben azon belül is szinte egyeduralkodóvá váló neurális hálóknak a működését, és további új kérdéseket teszünk fel velük kapcsolatban.

Az előadó a Pázmány Péter Katolikus Egyetem egyetemi tanára, az MTA Nyelvtudományi Intézetének igazgatója, a MorphoLogic nevű számítógépes nyelvészeti vállalkozás alapító tulajdonosa, amely a Microsoft nyelvhelyesség-ellenőrző szoftvereinek volt szállítója.

Az előadás az MTA Alumni programjának keretében valósul meg.

**Minden érdeklődőt szeretettel hívunk és várunk!**